På [www.rotary-yep.org](http://www.rotary-yep.org) kan du finde ud af, hvor de forskellige Rotary distrikter ligger i USA.

Herunder beskrives nogle dokumenter, som du kan forvente at modtage.

Nogle dokumenter skal skrives under til dit værtsdistrikt, andre skal bruges til din ansøgning om visum til USA.

1. Guarantee Form (GF) – kommer fra Multidistrikt Denmark (MD Denmark) eller direkte fra dit værtsdistrikt.
2. "To whom it may concern"- brev. Kommer fra MD Denmark når de har en kopi af GF.
3. DS-2019 (Certificate of Eligibility for Exchange Visitor (J-1) Status). Kommer fra dit værtsdistrikt.
4. Måske modtager du også et **”GDPR”**-dokument (General Data Protection Regulation), som skal skrives under. Lande uden for EU, der samarbejder med EU-lande omkring handel, udveksling af stort set alt, der også indeholder persondata, skal udbede sig en erklæring om, at man er indforstået med at disse data anvendes og opbevares så længe forholdet eksisterer.

**Hvad skal jeg gøre for at søge visum til USA - 2024**

Ansøgning om visum til USA skal foretages online og omfatter 2 punkter:

1. Udfyldelse af I-901 og betaling af SEVIS-gebyret
2. Udfyldelse af DS-160, betaling af visumansøgningsgebyr og bestilling af tid til samtale på den amerikanske ambassade

Det visum, du har brug for, er et **Exchange Visitor Visa (J1)**, som du finder under Non-Immigrant Visas.

Check straks efter modtagelsen, at alle oplysninger på DS-2019 stemmer nøjagtigt overens med oplysningerne i dit pas (navn, fødested m.m.).Gør de ikke det, så kontakt straks dit værtsdistrikt eller den person, som sendt dokumentet til dig. Det er udfærdiget af dit værtsdistrikt i USA og det er derfor kun dem, som kan rette. Hvis du er i tvivl, så kontakt din distriktscounsellor.

Bogstaverne æ, ø og å vil være erstattet med ae, oe, og aa. Dette gælder for både DS-2019 Certificate of Eligibility for J-1 Exchange Visitor status og for DS-160 Online Non-immigrant Visa Application.

På DS-2019-formularen - i pkt. 3 – står anført den periode, som formularen omfatter.

NB:

Det betyder ikke noget, at startdato er senere, end du ankommer, for man har ret til at ankomme op til 30 dage før datoen angivet i pkt. 3. Ligeledes har man mulighed for at blive 30 dage efter dit programs slutdato.

**Sådan udfylder du I-901 og indbetaler SEVIS gebyret**:

SEVIS-gebyret (formular **I-901**) er på **USD 220** og skal indbetales med kreditkort (MasterCard, Visa eller American Express), og beløbet skal betales i US dollars. (SEVIS betyder, Student and Exchange Visitor Information System).

Du udfylder I-901 formularen således: Gå ind på [**www.fmjfee.com**](http://www.fmjfee.com/). Klik på ”PAY I-901 FEE” og udfyld de ønskede oplysninger.

Dit SEVIS nr. finder du i øverste højre hjørne af DS-2019, det begynder med ”N”. Alle de oplysninger, du indtaster, skal være akkurat de samme som på DS-2019.

Exchange Visitor Program Number fremgår af DS-2019 (pkt. 2).

**Print din kvittering,** for den er et af de dokumenter, som du skal vedlægge din visumansøgning.

**Sådan udfylder du DS-160, indbetaler visumansøgningsgebyr og bestiller tid på ambassaden:**

Gå ind på [**ustraveldocs.com/dk/dk-niv-visaapply.asp#**](http://ustraveldocs.com/dk/dk-niv-visaapply.asp), hvor hele ansøgningsproceduren er nøje beskrevet. Opret en profil og gå i gang med at udfylde DS-160. Ansøgningen finder du her [**ceac.state.gov/genniv/**](https://ceac.state.gov/genniv/)

Husk at printe ’Confirmation Page’, som du skal medbringe på ambassaden.

**Skriv din e-mailadresse korrekt** – dette er vigtigt ellers modtager du ikke en mail, når dit visum er klar.

Derefter skal du indbetale visumansøgningsgebyret. Gebyret er på USD 185, **men skal indbetales i DKK.** Med den nuværende kurs **skal der indbetales ca. DKK 1.267.-** Indbetalingen kan ske ved bankoverførsel eller med VISA Dankort.

* Ansøger kan se **hvilken kurs**, der bruges til at beregne visumgebyret her: [Apply for a U.S. Visa | Visa Fees - Denmark (English) (ustraveldocs.com)](https://www.ustraveldocs.com/dk/dk-niv-visafeeinfo.asp" \t "_blank)

Går kursen op eller ned, vil beløbet selvfølgelig blive opdateret.

Derefter skal du bestille tid til en samtale på ambassaden. Følg retningslinjerne herfor på hjemmesiden. **Det er kun dig**, der skal til interview – ikke dine forældre.

* Ambassaden skriver dog: Da vi har begrænset plads i vores venteværelse, ser vi helst at det kun er ansøger, der møder op til deres aftale. Men er ansøger under 18, og gerne vil medbringe mor eller far, må de gerne det.

**Til mødet på ambassaden skal du medbringe:**

**Et plastcharteque/omslag KUN med følgende:**

* DS-160 ’Confirmation Page’
* Pas (gyldigt min. 12 måneder fra udrejse)
* Et foto af dig selv – se kravene på [**travel.state.gov**](http://travel.state.gov/content/visas/English/general/photos.html) – og få det lavet hos en professionel fotograf.

NB: Ambassaden ser desværre ofte, at foto er forkert. Så læs grundigt, hvad der kræves!

* DS-2019 formularen ioriginal form eller kopi **(det er ikke længere nødvendigt at aflevere et originalt dokument – men den elektroniske version du har modtaget, er tilstrækkeligt** – husk at underskrive den gerne på forhånd.
* Kvittering for indbetaling af SEVIS-gebyr (se tidligere) – Husk den!
* Husk ligeledes at medbringe en kopi af din ”*appointment confirmation page”* til besøget på ambassaden.

Det er vigtigt, at alle ovennævnte papirer medbringes, ellers kan du blive afvist og må booke en ny tid på ambassaden.

**Et andet plastcharteque/omslag med følgende:**

* ”To whom it may concern”-brevet + Guarantee Form (det er ikke sikkert, ambassaden ønsker at se dem, men tag dem med for en sikkerheds skyld)
* Andet du måtte mene er relevant

Herefter behandler ambassaden din ansøgning, og det tager under normale omstændigheder ca. 7-10 dage.

I denne periode – og efterfølgende forsendelsesperiode (eller inden afhentning) – har du IKKE dit pas og kan derfor ikke rejse til udlandet.

**Adresse:**

**Den Amerikanske Ambassade   
Dag Hammarskjölds Alle 24   
2100 København Ø**

Visumafdelingens supportteam, kan hjælpe med svar på spørgsmål af generel art, via e-mail, telefon og live chat.

Mandag til fredag kl. 8.00-20.00.

Telefon: +45 8988 7555

E-mail: [**support-denmark@ustraveldocs.com**](mailto:support-denmark@ustraveldocs.com)

Begynd din ansøgning om visum her: <https://www.ustraveldocs.com/dk_dk/index.html>

**Tjek ALTID om der er FAQ (ofte stillede spørgsmål) på, som kan give dig svar på tvivlsspørgsmål.**

Ambassaden informerer:

* Du kan ikke længere finde FAQ på ambassadens hjemmeside, men på følgende link: [Apply for a U.S. Visa | Frequently Asked Questions (FAQ) - Denmark (English) (ustraveldocs.com)](https://www.ustraveldocs.com/dk/dk-gen-faq.asp" \t "_blank)

**VIGTIGT**

Du vil få din DS-2019 tilbage efter din visumsamtale.

**Husk at DS-2019 formularen skal medbringes sammen med pas og visum ved indrejse til USA.**

**Spørgsmål?** Er du i tvivl er du velkommen til at **kontakte Michael Rye Sørensen**

**på mail:** [**visum@rotary.dk**](mailto:visum@rotary.dk)

**eller**

**telefon 60 51 37 19**